

**ALYTAUS REGIONO PLĖTROS TARYBA**

**SPRENDIMAS**

**DĖL LIETUVOS RESPUBLIKOS ŪKIO MINISTERIJOS**

 **2014–2020 METŲ EUROPOS SĄJUNGOS FONDŲ INVESTICIJŲ VEIKSMŲ PROGRAMOS PRIEMONĖS NR. 05.4.1-LVPA-R-821 „SAVIVALDYBES JUNGIANČIŲ TURIZMO TRASŲ IR TURIZMO MARŠRUTŲ INFORMACINĖS INFRASTRUKTŪROS PLĖTRA“ IŠ EUROPOS SĄJUNGOS STRUKTŪRINIŲ FONDŲ LĖŠŲ SIŪLOMŲ BENDRAI FINANSUOTI ALYTAUS REGIONO PROJEKTŲ SĄRAŠO PATVIRTINIMO**

2016 m. rugsėjo 22 d. Nr. 51/6S-39

Alytus

 Vadovaudamasi Lietuvos Respublikos regioninės plėtros įstatymo 15 straipsnio 7 dalies 6 punktu, Atsakomybės ir funkcijų paskirstymo tarp institucijų, įgyvendinant 2014–2020 metų Europos Sąjungos fondų investicijų veiksmų programą, taisyklių, patvirtintų Lietuvos Respublikos Vyriausybės 2014 m. birželio 4 d. nutarimu Nr. 528 „Dėl Atsakomybės ir funkcijų paskirstymo tarp institucijų, įgyvendinant 2014–2020 metų Europos Sąjungos fondų investicijų veiksmų programą, taisyklių patvirtinimo“, 11.2 papunkčiu, Alytaus regiono plėtros taryba n u s p r e n d ž i a :

 1. Pavirtinti Lietuvos Respublikos ūkio ministerijos 2014–2020 metų Europos Sąjungos fondų investicijų veiksmų programos priemonės Nr. 05.4.1-LVPA-R-821 „Savivaldybes jungiančių turizmo trasų ir turizmo maršrutų informacinės infrastruktūros plėtra“ iš Europos Sąjungos struktūrinių fondų lėšų siūlomų bendrai finansuoti Alytaus regiono projektų sąrašą (pridedama).

2. Iš anksto pritarti įgyvendinant regiono projektus sutaupytų lėšų panaudojimui:

2.1. Jei numatoma projektą įgyvendinti didesnės apimties: pasiekti daugiau kiekybinių rezultatų ir (ar) įgyvendinti daugiau veiklų, jeigu dėl didesnės apimties projektas geriau prisidėtų prie Veiksmų programos tikslų įgyvendinimo;

2.2. Jei reikia padidinti regiono projekto finansuojamąją dalį, neviršijant projekto sutartyje nurodytos projektui skirtų finansavimo lėšų sumos;

2.3. Jei reikia apmokėti išlaidas, kurios susidaro projekto įgyvendinimo metu dėl ministerijos ir (arba) įgyvendinančios institucijos keliamų papildomų su projekto įgyvendinimu susijusių reikalavimų (pavyzdžiui, kai prašoma pateikti pažymas, turto vertinimo ataskaitą ar kt.), kurie nebuvo keliami paraiškos teikimo metu.

3. Iš anksto pritarti papildomam regiono projektų finansavimui nustatytais atvejais:

3.1. Jei regiono projektą numatoma įgyvendinti didesnės apimties: pasiekti daugiau kiekybinių rezultatų ir (ar) įgyvendinti daugiau veiklų, jeigu dėl didesnės apimties projektas duotų daugiau socialinės ir (ar) ekonominės naudos, taip pat geriau prisidėtų prie Veiksmų programos tikslų įgyvendinimo;

3.2. Jei dėl objektyvių priežasčių, kurios atsirado regiono projekto įgyvendinimo metu ir kurių nebuvo įmanoma numatyti paraiškos rengimo, vertinimo, projektų atrankos ir sprendimo dėl projekto finansavimo priėmimo metu, padidėjo projekto sutartyje numatytoms veikloms įgyvendinti nustatytų projekto tinkamų finansuoti išlaidų suma;

3.3. Jei didinama regiono projekto finansuojamoji dalis, kai projekto tinkamų finansuoti išlaidų dalis nesikeičia;

3.4. Jei atsiranda išlaidų, kurios susidaro projekto įgyvendinimo metu dėl ministerijos ir (arba) įgyvendinančios institucijos keliamų papildomų su projekto įgyvendinimu susijusių reikalavimų (pavyzdžiui, kai prašoma pateikti pažymas, turto vertinimo ataskaitą ar kt.), kurie nebuvo keliami paraiškos teikimo metu.

Tarybos pirmininkas Vytautas Grigaravičius